Data was extracted from:https://www.infomed.co.il/drugs/ketamine/

המומחים של
Info
med
מסבירים:
קטמין הינה תרופה המשמשת כיום בעיקר להרדמה של בעלי חיים ברפואה הווטרינרית ול
הרדמה
בניתוחים של ילדים ובניתוחי שדה. לעיתים משתמשים בקטמין להתחלת תהליך ההרדמה לפני מתן של חומרים אחרים המשמשים להרדמה כללית.
קטמין אינה מרפה שרירים, לכן במידה ויש צורך בהרפיית שרירים בנוסף להרדמה יש לשלב עם קטמין תרופות נוספות להרפיית השרירים ובמקביל יש לספק תמיכה נשימתית. מנגנון פעילותה של קטמין הוא בחסימת קולטנים מסוג NMDA של המעביר העצבי המעורר גלוטמאט, קולטנים המצויים בתאי המוח ומעורבים בתהליכי למידה וזיכרון. מכאן, קטמין גורמת לדיכוי פעילות מוחית, לפגיעה בזיכרון, לתחושת התנתקות מהסביבה ואף לשיכוך כאבים. זו הסיבה שבשנים האחרונות נהפכה קטמין לסם מסיבות פופולרי.
בנסיבות רגילות קטמין אינה גורמת לדיכוי מערכת הרפלקסים הכוללת את מערכת הלב והנשימה. בעת ההתעוררות מההרדמה ייתכנו תופעות לוואי קשות כגון:
הזיות
, הרגשת שהות מחוץ לגוף,
חרדה
, פחד ובלבול - תופעות אלו ניתנות לשליטה במתן משולב של קטמין עם תרופה ממשפחת הבנזודיאזפינים. מינון גבוה או מתן מהיר מידי של קטמין או שילובה עם אלכוהול עשויים לגרום לפרכוסים, דיכוי ההכרה והנשימה ומוות.
צילום: shutterstock | David Herraez Calzada
מידע על התרופה
אופן נטילת התרופה
תמיסה להזרקה תוך ורידית או תוך-שרירית.
תדירות וזמן נטילה
לפי הצורך.
טווח המינון
השראת הרדמה: 0.5-2 מ"ג עבור כל ק"ג משקל גוף בעירוי תוך ורידי או 4-6 מ"ג עבור כל ק"ג משקל גוף בהזרקה תוך-שרירית.
תחילת ההשפעה
הזרקה תוך-ורידית: 0.5-1 דקה. הזרקה תוך-שרירית: 3-4 דקות.
משך ההשפעה
הזרקה תוך-ורידית: 0.5-1 דקה. הזרקה תוך-שרירית: 3-4 דקות.
מנה שנשכחה
לא רלבנטי.
הפסקת התרופה
לא רלבנטי.
מינון עודף
במקרה של מינון עודף ייתכנו פרכוסים, דיכוי ההכרה והנשימה ומוות.
אזהרות
תזונה
אין הגבלות.
אלכוהול
לא צפויות בעיות מיוחדות.
נהיגה
מומלץ להימנע מנהיגה.
הריון
במבחנים בבע"ח נראו תופעות לא רצויות אך לא נבדקה ההשפעה בקרב נשים בהריון, השימוש לא מומלץ. יש לשקול תועלת מול סיכון. (C)
הנקה
התרופה עוברת לחלב אם ועלולה להשפיע על התינוק. מומלץ להיוועץ ברופא.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
מחלת לב
תגובה אלרגית לתרופה זו
יתר לחץ דם
התמכרות לאלכוהול
אי ספיקת לב (heart failure)
שימוש לרעה באלכוהול או בסמים בעבר
הפרעה נפשית
פציעת ראש
סיכון ממנת יתר
גבוה
סיכון מפיתוח תלות
בינוני
תופעות לוואי
תופעות הלוואי כוללות: ראייה מטושטשת, בלבול, סחרחורת, שינויים בלחץ הדם ובקצב הלב, שינויים במצב הרוח, סיוטי לילה, בחילה והקאה. תיתכן ירידה זמנית בנשימה למספר דקות לאחר מתן בולוס תוך-ורידי.
פרטי תגובה עם תרופות אחרות
בארביטוראטים, משככי כאב נארקוטיים, דיאזפם: תרופות אלו מאריכות את משך הפעילות המרדימה של קטמין. ייתכן הצורך בהתאמת המינון מחדש של קטמין.
לבותירוקסין: מתן משולב עם קטמין מגביר את הסיכון ליתר לחץ דם וטכיקרדיה.
אמיודארון: במתן משולב עם קטמין ייתכנו הפרעות מסכנות חיים בקצב הלב.
השילוב עם מפחיתי לחץ דם מגביר את הסיכון לתת לחץ דם.
שילוב עם ארגוטמין עלול להעלות את לחץ הדם.
שילוב עם תיאופילין או אמינופילין עלול להביא להתקפים שאינם צפויים.
השפעת שימוש ממושך
במהלך ההליך הכירורגי יש לנטר תפקודי לב בקפידה.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא